JohanHeinsen/ENO huggingface dataset:
Nyeste Skilderie af Kiøbenhavn, 1824-09-11
Nyligen døde Senioren for Boghandlerne i Danmark, og uden Tvivl i Europa - Joh. Gottlob Rothe, i en Alder af 94 Aar. Han kom i en ung Alder hertil fra Tydskland, og har altsaa kjendt den danske Boghandel i sine saa høist forskjellige Perioder.
Nyeste Skilderie af Kiøbenhavn, 1824-09-11
I en Høi i Hundborg Sogn ved Thisted, er funden en Kiste med et stort Beenrad. Kisten bestod af store hugne Steen, hvori Beenraden heel og holden laae. Skuepladsen. Mandag (d. 13 Sept.) Duellen, Syngestykke i 3 Acter, og Balletten: Den enfoldige Familie.
Nyeste Skilderie af Kiøbenhavn, 1824-09-11
Blandede Efterretninger. J Engelland bliver det alt mere og meere almindeligt, at gjøde Jorden med Beenmeel.
Nyeste Skilderie af Kiøbenhavn, 1824-09-11
Omkring London gives over et Dusin Møller, der uafbrudt sysselsætte sig med at male Been; hver af samme forarbeider dagligen 4000 Pd. Forrige Aar indførtes, især fra Danmark og Tydskland, 40,000 Tons Been. De udkoges først og benyttes til Sæbe, derpaa brændes og males de. De Jorder, som gjødes dermed, ere nu tolv Gange saa høi i Priis som før. Vi ansee i Almindelighed Engelænderne for Opfindere af Anvendelsen af Been som gavnrigt Gjødningsmiddel, men med Urette; thi de have lært dette, saavelsom meget mere, af de vindskibelige Chinesere. J et Udtog af Calcutta-Avisen af 24de Januar 1823, hvor der tales om Handels varene i Siam og Cochinchina, nævnes blandt andet ogsaa en overordentlig Mængde af alle Slags Been, som udføres til China, hvor de bruges tildeels til at brænde Beensort af, men dog meest til at knuses og anvendes som Gjødningsmiddel i de ved den stærke Dyrkning udtærede Jorder i de folkerige Districter af China. Spohrs nye Opera Jessonda har gjort overordentlig Lykke paa Leipzigs Theater.
Nyeste Skilderie af Kiøbenhavn, 1824-09-11
Man paastaaer nu at det gamle puniske Sprog har megen Lighed med det vælske i Engelland, og til Beviis herpaa anføres, at en indfødt Maroccaner, der havde ledsaget Hr. Lanraster til Jrland, finder det irlandske Sprog fuldkomment forstaaeligt og kan gjøre sig i sit Tungemaal fattelig for de derværende Indbyggere.
Nyeste Skilderie af Kiøbenhavn, 1824-09-11
Kjøbenhavns Børs, d. 10 September. Cours. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongl. Obligationer, (uden Renter) 92 a 92 1/2. Nationalbank-Oblig. (af Laanet 4de Febr. 1820, uden Renter) 100 1/2 Rbd. r. S. eller 120 Rbd. Sedl. pr. 100 Rbd. r. S. Hamborger Laan af 1819: 3000 Bcomk. 97. Dito 4000 Bcomk. 97. - 6 pC. norske Obligationer ved Hambro & Søn 104 a 104 1/4. - Norske Speciessedler pr. 10 Spec. 16. - Svenske Sedler 55. - Asiatiske Actier 86.
Nyeste Skilderie af Kiøbenhavn, 1824-09-11
Af Nordiske Kæmpe-Historier, oversatte af Lieutenant Rafn, har 3die Binds 1ste Hæfte, indeholdende: Det fundne Norge, Half og Half Kæmpers Saga, Fridthjof hin Fræknes Saga og Sagabrudstykke om nogle gamle Konger i Danmark og Sverrige, nylig forladt Pressen, og sælges for 1 Rbdlr. 8 Skilling hos Dhrr. Boghandlere Schubothe, Gyldendal, Brummer og Reitzel, hvor ogsaa Værkets tvende første Bind kunne erholdes. Subskription paa Værket modtages fremdeles saavel af disse som af Udgiveren paa gammel Amagertorv Nr. 7, anden Sal.
Nyeste Skilderie af Kiøbenhavn, 1824-09-11
Retttelse. S. 1150, Lin. 16, for til Musik af Mehul. læs: til Musik af Mozart.
Nyeste Skilderie af Kiøbenhavn, 1824-09-11
Kjøbenhavn. Trykt hos J. H. Höecke
Nyeste Skilderie af Kiøbenhavn, 1824-09-14
Nyeste.
Nyeste Skilderie af Kiøbenhavn, 1824-09-14
Skilderie af Kjøbenhavn. Eenogtyvende Aargang. No. 74. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Tirsdagen den 14 September 1824. Om Logevæsenet. Høistærede Hr. Udgiver! Jeg veed ikke selv Ret, hvorledes det i denne Tid er fat med Dem. De synes ganske at have tabt al Kuragie. J min salig Fader, afdøde Krigsraad og Visiteur 178 Tid, da var Deres Blad ikke bange for at sige et fandt Ord nu og da, til Misbrugs og Uordeners Afskaffelse, men i den nyere Tid er det blevet saa spagfærdigt – saa forsigtigt, at det tier til Alting selv naar man farer løs paa Dem; ja De gaaer tidt og ofte af Veien for mangen Æsel, der løber Dem ligge paa Ærmet. Vist nok veed jeg, at De her vil svare som Hr. Baron von Holberg, da en Tølver sagde til ham, jeg gaaer ikke af Veien for en Æsel, da giør jeg det men De maa vide, at De hverken er Baron eller Holberg, og at det, der meget vel kunde passe sig for en Friherre, aldeles ikke anstaaer Dem. Mon Dieul jeg begriber ikke hvorledes De endnu kan hænge sammen, være sig physisk eller literarisk, især paa en Tid, som saa at sige er de periodiske Forfatteres Periode, og som en saa rig paa Tidsskrifter, at kun faa Mennesker levnes Tid til at læse dem. Det gjør mig kun Ondt, at Deres Blad, der dog kunde have stiftet nogen Nytte, er blevet til en reen Ysopblandt den periodiske Libanons Cedere. Men De vil jo ikke have det bedre; De retter Dem jo aldeles ikke efter de store Mønstre, De har for Øine, hverken i Stiil eller i Fil. Jstedetfor at skrive om curiøse og nyttige Materier skriver De om Assianter eller Hanseater og Pokker veed hvad alle de Nationer hedde, som boe tusinde Mile og derover borte herfra. Derfor vil det aldrig blive hos Dem saa klart og lyst som i Dagen, eller saa statsligt som i Statstidenden, eller saa frugtrigt som i Læsefrugterne, eller saa musicalsk som i Harpen o. s. v. - Blandt de mangfoldige Ting, som De endnu aldrig med et eneste Ord har berørt, er Loge=Væsenet, skjøndt Skuespillet nu hører til det daglige Brød, som ingen, lige fra Greven og Grevinden, indtil Gaardskarlen og Barnepigen kan undvære.
Nyeste Skilderie af Kiøbenhavn, 1824-09-14
Jndenlandske Efterretninger. Den nye Badeanstalt, som nu indrettes ved Indgangen til Tømmerpladsene i den Bygning ved Langebro, hvor forhen Sukkerforme=Fabriken, var, paa et Jnteressentskabs Bekostning, vil om en føre Tid blive færdig. Arbeidet har rask Fremgang. Der indrettes fjorten Badekamre, til hvilke Vandet ledes gjennem Rør lige fra Søen, og, ved anbragte Haner, kan det, efter Behag, gjøres lunkent og varmt. Paa første Sahl indrettes to store Entreeværelser, det ene, for Damer og det andet for Cavallerer, og derfra haves en meget smuk Udsigt. Den hidtil ved Actier sammenskudte Sum udgjør omtrent 11,000 Rbdlr.
Nyeste Skilderie af Kiøbenhavn, 1824-09-14
Aalborg, d. 9de Septbr. Det i Aftes ved Frederikskilde givne Vauxhall blev begunstiget af det smukkeste Veir. Over 270 Billetter vare udgivne, og der herskede overalt den skjønneste Orden. Jlluminationen tog sig fortræffelig ud og gjorde Hr. Blikkenslager Meyer, der forestod samme, megen Ære. Ballet vedvarede til anden Dags Morgen. - Af de i Svendstrup fødte 4 Drengebørn, der alle bleve hjemmedøbte, døde den ene den 1ste September. Siden den Tid ere de to døde. Den 4de levede endnu i Gaar Forældrene have Aarsag at takke Gud, der har taget Børnene til sig, ligesom de velsigne de ædle Mennesker, der saa velvillig have hjulpet dem. - Høsten heromkring er lykkelig tilendebragt. En velgjørende Regn, hvortil Jorden meget trængte, har afhjulpen Vandmangelen, der var saa stor, at Creaturene flere Steder maatte drives en halv Miil, og længere, til Vandet.
Nyeste Skilderie af Kiøbenhavn, 1824-09-14
Den 6te September endtes den aarlige offentlige Examen i Aalborg Cathedralskole. Til Academiet dimitteredes 7 unge Mennesker. Skolen optoges 7 nye Elever. Hele Discipel tallet er 65, hvoraf 19 i fjerde Classe, 18 i tredie, 16 i anden og 12 i første Classe. Efterat Høitideligheden, som bivaanedes af en stor Mængde deeltagende Fædre og Ungdommens Paarørende, var endt, uddeeltes af Stivendier til 21 af Skolens trængende, flittige og sædelige Disciple ialt 289 Rbdlr. 80 s. Repr., og desuden oplagtes for Sammes Fornødenheder i Tiden, naar de afgaae til Academiet, 668 Rbdl. 72 s. Repræs., som strax indsættes i Aalborg Byes Sparecasse, for at bære Renter til deres Fordeel. - Oplaget, som igjennem flere Aar var opsamlet for de til Academiet dimitterede Ynglinge, beløb i Alt 746 Rbd. 84 s. Repr., hvoraf udbetaltes dem ved Afskeden 247 Rbd. Repr. og Resten 499 Rbd. 84 s. Repr. oversendes til den Kongl. Direction for Universitetet og de lærde Skoler, for derfra at komme dem tilgode i det første academiske Aar.
Nyeste Skilderie af Kiøbenhavn, 1824-09-14
Da Tiden nu nærmer sig, hvor Veirliget ikke mere vil tillade at see det paa Vesterbro af Hr. Jerwitz udstillede Panorama af Altona og Hamburg, saa synes det neppe at være af Veien, at gjøre dem, der endnu ikke have taget dette Konstværk i Øiesyn, opmærksomme derpaa. Uden Tvivl vil det ikke blive længere at see end i et Par Uger. Prisen, 2 Mk. for hver Person, er saa billig, at ethvert Menneske, der har Sands for Konstværker af den Natur, ikke bør forsømme, at benytte Leiligheden til at nyde et Skue, som er tilbyder sig hver Dag. Om Panoramets Udførelse har der allerede forhen været talt i dette Blad. Konstnerens Flid er umiskjendelig, endog i de mindske Gjenstande. Overalt, hvor man henvender Øiet, sporer man deri Liv og Bevægelse. Hist sidder paa Taget en Blytækker, som har Travelt med at reparere det; her en Kat, der, med spændt Opmærksomhed, lurer i et Vindue paa to Duer, som have skilt sig fra Flokken; her spadsere Folk i Palmaille, hist sidder et Selskab i een af de bag Bygningen liggende smukke Hauger og forlyster sig ved den skjønne Udsigt. Nøiagtigen kan man gienkiende hvert Sted, saasom Waisenhuset, Grosserer Donners Gaard, Præsident Blücher-Altona's o. s. v. Skuepladsen. Tirsdag (d. 14 Sept.) Jeppe paa Bjerget, Comedie i 3 Acter af Holberg, og Onkelens Slot, Lystspil Torsdag. Jo i 1 Act (2den Gang). conde, Syngespil i 3 Acter med Musik af Nic. Jsouard. - Fredag. Uldmarkedet, og Digtervenskabet, Lystspil i 1 Act (1ste Gang).
Nyeste Skilderie af Kiøbenhavn, 1824-09-14
Løverdag. Jægerbruden, Opera i 3 Acter.
Nyeste Skilderie af Kiøbenhavn, 1824-09-14
Blandede Efterretninger. Hr. Bermann i Hamburg har i Tillægget til den Gubitz'ske Gesellschafter ladet aftrykke en Prøve af en Bearbeidelse af Joh. Elias Schlegels Sørgespil "König Kanut", der har vakt Opmærksomhed. - Den Schlegelske Slægt er ogsaa mærkværdig i den danske Literærhistorie.
Nyeste Skilderie af Kiøbenhavn, 1824-09-14
J. C. Schlegel var, som bekiendt, kort før sin Død (1748) Professor i Historie og Politik ved Sorøe Academie, og skrev sine dramatiske Arbeider i Danmark. Hans Broder J. H. Schlegel var den bekiendte Historiker. En Søn af denne er Conferentsraad, Dr. og Prof. juris J.F. W. Schlegel. Brodersønner til Joh. Elias ere de to berømte Brødre Aug. Wilhelm og Friedrich Schlegel. Ved at omtale sin Faderbroder som Lystspildigter siger A. W. Schlegel i sine Vorlesungen uber dram. KunstuLiteratur T. 3: "Nogle daværende Lystspil i indenlandske Sæder af Gellert og Elias Schlegel ere ikke uden Fortjeneste, kun have de den seil, at de i Skildringerne af Taabeligheder og Dumbeder have bragt den Kjedsomhed med derind, som i Hverdagslivets Virkelighed ledsager dem." Ved at nævne ham som Sørgespildigter, siger han: "J adskillige Sørgespil efter franske Forbilleder forsøgte med noget Held Elias Schlegel, Cronegk og Weisse deres Kræfter. Jeg veed ikke om deres Arbeider, oversatte i fortræffelige franske Vers, vilde forekomme ligesaa kolde som i det Tydske. Det er os utaaleligt at læse alenlange Vers, hvori Skrivemaaden ikke hæver sig over vandet Prosa; det sande digteriske Udtryk er i det Tydske siden den Tid først blevet skabt. Alexandriner, der i intet Sprog kunne være et godt Versemaal, ere i vort utaaleligt.
Nyeste Skilderie af Kiøbenhavn, 1824-09-14
De tydske æsthetiske Forfattere ere meget sysselsatte med at udfinde den rette Forfatter til de berømte Scottske Romaner, medens de paa Hundrede Steder efterligne disse. J Wegweiser im Gebiete der Kunste u. Wissensch., et Tillægsblad til Abendzeitung, har Th. Hell(Winkler) fremsat sine Tanker om denne Gjenstand i et eget Stykke, der begynder saaledes: "Hvo Walter Scott – d. c. Waverley's Forfatters frugtbare Navne Maske er, det er endnu stedse ikke afgjort. - Det er en Normalanecdote, at man paa en Fri-Redoute blev en Maske vaer, der var særdeles graadig, i det den hvert Minut forlod Buffettet, for, med forstærket Spiselyst, stedse at komme igien. Da man endelig sneg sig efter denne mærkværdige Maske, blev det befundet, at een og tyve Skrædersvende stode nede paa Trappen, og vexelviis, under een og samme Forklædning, stillede deres Appetit. Saaledes har omvendt den ualmindelige Frugtbarhed hos Waverley's Autor frembragt den ved andre Omstændigheder bestyrkede Formodning, at adskillige Personer arbeide under denne moralske Personhed. Ogsaa mener man, at da det er en indbringende Fabrik, saa ville de længe fortsætte dette Selskab. Alt hurtigere og hurtigere fulgte i den nyere Tid den ene Roman, ovenpaa den anden, nu have endog to Romaner paa een og samme Tid gjort sig Plads og kappes om Forrangen. - Hvorfor man anseer det for umueligt, at Walter Scott skulde være Ene forfatter af de under Waverley-Forfatterens Navn udkommende Romaner, er ikke let at indsee.
Nyeste Skilderie af Kiøbenhavn, 1824-09-14
De to Grunde, man anfører: deres hyppige Følgen paa hverandre og deres kjendelige Forringelse i indvortes Værd, bevise intet. At en saa udmærket Digter som Scott, der ved de under hans Navn udkomne Digte tidligere har godtgjort sit store Autorfald, har været istand til at levere et Par Romaner i tre, fire Bind aarligen, bliver saa meget mere indlysende, naar man lægger Mærke til disse Romaners Oeconomie. Paa Handling ere de ikke rige, men mere paa Natur- og Characteerskildringer, udmalede i en Van der Werfs og Gerard Douws Smag. For en Walter Scott, der allerede befad et saa stort Forraad af historiske Kundskaber og upaatvivleligen ogsaa Excerpta, kunde Udførelsen af disse Skildringer ikke udkræve saa megen Tid, som for enhver mindre belæst og begavet Forfatter.
Nyeste Skilderie af Kiøbenhavn, 1824-09-14
At hans Romaner blive mattere og mattere synes netop at godtgjøre, at de flyde af en sig udtømmende Pen, men ikke at de ere Fabrik arbeider.
Nyeste Skilderie af Kiøbenhavn, 1824-09-14
I det nyligen udkomne 5te B. 1 H. af Goethes Kunst und Alterthum, findes en Artikel om Thorwaldsens Portrait og Frithiof Saga.
Nyeste Skilderie af Kiøbenhavn, 1824-09-14
F. W. v. Schubert har paa sin Reise igjennem Norge gjort den vigtige Jagttagelse, at det norske Sprog er nærmere beslægtet med det Svenske end med det Danske, (Man see hans Reise in Schweden).
Nyeste Skilderie af Kiøbenhavn, 1824-09-14
Antallet af politiske og lærde Tidender, der nu udkomme i alle Verdens Dele, beløbe sig til 11500, nemlig 3000 i Europa, 1500 i Asien, 1750 i Africa, 6100 i America. Hvis denne Beregning er rigtig, saa forudsætter dette 80 Mill. Læsere.
Nyeste Skilderie af Kiøbenhavn, 1824-09-14
Et Brev fra Hr. Lewis i Ny Orleans beretter, at en Hr. Mallet i Louisiana har opelsket grøn Thee af Fro paa hans Plantage ved Floden Amite. En Prøve af den der grote Haysan=Thee fulgte med Brevet. Gode Thee kjendere have prøvet den og funden dens Smag reen og frisk. Kun i Bladenes Tilberedelse kan den endnu ikke sættes ved Siden af den chinesiske. Det vilde være høist vigtigt for den hele europæiske Handel, naar de forenede nordamericanske Stater kunde blive det Land, hvorfra man i Fremtiden fik Thee.
Nyeste Skilderie af Kiøbenhavn, 1824-09-14
J Berlin skal der bygges et nyt stort Museum, hvortil Kongen har anvist en halv Mill. Preuss. Dalere. Denne Pragtbygning skal være færdig i en Tid af 3 til 4 Aar, og Directionen over Bygningen er overdragen til Schinkel. Den skal være et Foreningsted for Oldsager, Malerier og Billedhuggerværker. Ogsaa den for mere end 100,000 Daler kjøbte Sollyske Samling skal have Plads her.
Nyeste Skilderie af Kiøbenhavn, 1824-09-14
Den Pariser Danserinde ved Operaen, Bigottini, een af de første i sit Fag, forlader Skuepladsen, uagtet hun har en Løn af 24,000 Fr. aarligen, er ung og bleven meget ombedet, ikke at tage sin Afskeed. Hendes sidste Beneficeforestilling indbragte hende næsten 20,000 Fr. Hun eier, foruden adskillige Jordegodser, Huse i Paris, og kan leve som een af de første Hofdamer.
Nyeste Skilderie af Kiøbenhavn, 1824-09-14
J Leipzig døde nyligen den reformeerte Præst Schulthes i en Alder af 26 Aar - efter den homoopathiske Methode. Denne Methodes Modstandere sige nu, at hvis den Afdøde, der havde en Hjernebetændelse, var bleven aareladt og havde faaet Jgler, kunde han maaskee været reddet.
Nyeste Skilderie af Kiøbenhavn, 1824-09-14
J Paris har man opfundet gjennemsigtige Voxlys af alle Farver. Naar de ere tændte i et Selskabsværelse seer det ud, som det belystes af lutter brændende Ædelstene.
Nyeste Skilderie af Kiøbenhavn, 1824-09-14
Opfinderen af de saakaldte Trædemøller, der ere indførte i adskillige engelske Fangehuse, forat give de der indspærrede Fanger en med Legemsbevægelse forbunden Beskjæftigelse, Hr. Cubitt, har nu i Grevskabet Kent, i Maidstone, bygget en saadan Mølle, der har kostet 3000 Pd. St., men som er et fuldkomment Værk i sit Slags. Den indbefatter adskillige Træde valtser, der alle staae i Forbindelse med det store Hjul, og af hvilke to ere 25 Fod, to 20 og fire 16 Fod lange, hvilket udgjør tilsammen 164 Fod. Regner man nu det Rum, en Mand optager, for 18 Tommer, saa kunne 100 Mand arbeide paa denne Maskine. Møllen kan drive tre Møllestene, som hver Time maale 12 Skjæpper.
Nyeste Skilderie af Kiøbenhavn, 1824-09-14
En Hr. Walthew har ved lovlige Vidnesbyrd godtgjort, at han i Sept. 1822 i Søbadet Brighton, ikke allene har forevist en med Dampe af kogende Vand hedet Ovn, hvori tusinde Æg kunde udruges, men at han ogsaa d. 17 April f. A. har gjort med denne Ovn i Chersey et Forsøg, hvortil Enhver havde Adgang, og at han i denne ikke allene udrugede Kyllinger, men ogsaa opklækkede dem saaledes, at de nu ere store og lægge selv Æg. Han tilbyder sig at udruge saa mange Æg af hvert Slags Fjerkræ, saavel vildt som tamt, man ønsker, og lære Enhver, var det end et Barn paa 12 Aar, naar det kun kjender Tal, denne konstige Udrugning og Maaden at opklække og føde Kyllinger. Han overlader sin Ovn for 5 til 25 Pd. St. Luthers Forlovelsesring eies nu af en Familie i Leipzig. Den er af konstigt durchbrukkent Arbeid og sammensat af de saakaldte Lidelses-Jnstrumenter. Øverst er en Rubin og indvendig staaer: Dr. M. Luthero Catharina af Bora den 13de Juni 1825. Luthers Vielsesring, som nu findes i Wolfenbüttel, bestaar af en Dobbeltring, hvis høje koniske Casse, hvori en Diamant og en Rubin ere indfattede ved Siden af hinanden, ligeledes deler sig. Jnd vendig staae Bogstaverne C. v. B. og M. L. D. Udenfor læses de Ord: "Hvad Gud har sammenføjet skal Mennesket ikke adskille."
Nyeste Skilderie af Kiøbenhavn, 1824-09-14
Den af Format største Tidende er udenTvivl en i Philladelphia, under Navn af Free mans-Journal udkommende Avis. Hvert Ark Papir, hvorpaa den trykkes, er 3 Fod langt og 4 Fod bredt, enhver af de 4 Sider har 6 Columner, hver Columne 1000 til 1100 Linier, og hver Linie 13 til 17 Stavelser. Den største Canon, der har været til, er den, som Stormogul lod støbe til Erindring om den store Fæstning Benjapoors Erobring. Dens Diameter er 4 Fod 10 Tommer, paa Spidsen 4 Fod 8 Tommer, paa Mundingen 2 Fod 4 Tommer, dens Længde er 14 Fod 1 Tomme og Middel omfanget 13 Fod 7 Tommer. Den hviler paa et stort Stykke Jern, som omslutter dens Tapper og nedentil paa en Træblok, der er lænet mod en tyk Muur. Denne Canons Caliber vilde udfordre en 2464 Pundig Jerntugle.
Nyeste Skilderie af Kiøbenhavn, 1824-09-14
Prøver af tyrkisk Moral og Lovgivning. (Af : Hosson's Tablenu gener, de Empire, othoman &c., Paris 1820) Al Aager er forbudet i Alcoranen, og de muselmannske Retslærde have udvidet dette Forbud til forskjellige Slags Contracter og Bytte, der, efter deres Natur, ikke indbefattes i Aager, f. Ex. Vexler, Salget af et Metal mod Metal mynter, kort alt Laan mod Renter. Jkke desto mindre maa ei allene den Private, men ogsaa den offentlige Skat, i Finantsoperationer, tage sin Tilflugt til Vexler, og hvad Pengelaan mod Rente angaaer, saa gives der ingen Lande, hvor de af Lovgivningen som Aager betragtede Godtgjørelser ere større end blandt Muselmændene. Uden at bryde sig om Alcoranens Trudsel, at fremstaae af deres Grave paa Opstandelsens Dag, som af en Demon besatte Elendige, tage Tyrkerne i Almindelighed 12 PC., og denne Rente stiger efter Omstændighederne indtil 24 PC. Statens Embedsmænd og især de, som skulle forsyne Regjeringen med Capitaler til bestemte Tider, tye ofte til Banquiererne, som lade sig dyrt betale deres Tjenester; man tager sig ene i Agt for, ikke at nævne i Obligationerne Renter, men indbefatter dem i Capitalen. Kunne slette Skyldnere bevise for Retten, at en Deel af deres Gield bestaar af Renter, saa slippe de for at betale. Men den Fare, Udlaaneren er udsat for bidrager til at Renten bliver saa meget høiere.
Nyeste Skilderie af Kiøbenhavn, 1824-09-14
J Aaret 1570 brød Selim den 2den Freden med Republiken Venedig, og angreb Øen Cyprus, under det Paaskud, at hevne Jslamismen, som var bleven krænket der otte Hundrede Aar i Forveien. Men førend Sultanen begyndte Krigen, forelagde han Mufti følgende Spørgsmaal: "Naar en vantro Nation, som lever i Fred med Muselmændene, besidder blandt andre Eiendomme et Land, der tilforn har tilhørt Muselmændene og hvor de Vantroe have hæriet Moskeerne, vanhelliget de hellige Steder og begaaet andre ryggesløse Handlinger, kan da Muselmændenes Monark, som ene ledes af Attraa efter at tjene Religionen, uden at gjøre Vold enten paa Tractaters Hellighed eller Lovens og Retfærdighedens Grundsætninger, indlade sig paa at erobre saadanne Lande, for paa ny at forene dem med de mahomedanske Stater. - Derpaa svarede Mufti: "Han kan det; den hellige Lov har intet derimod. Freden mellem Muselmændenes Overhoved og en vantro Nation er kun for saavidt lovlig, som den er fordeelagtig for hele det muselmanske Folk. Det er endog anstændigt at bryde enhver Vaabenstilstand eller enhver Fred, naar det offentlige Vel kræver det. Vor hellige Prophet har tilstaaet sine Fiender fire Aars Fred fra Aaret 6 til Aaret 10 af Hegire, en Fred, der var bleven høitideligen underhandlet og sluttet af den ærværdige Aly. Men da imidlertid næste Aar Krigen fandtes fordeelagtigere, greb man til Vaaben, marscherede mod Fienden og Mecca blev erobret. Kalipherne følge, i den Henseende, vor hellige Prophets, de himmelske Apostlers Overhoved, høje Exempel og Fodspor Loven har givet Dommeren stor Raadighed i de forskjellige Legemsstraffes Anvendelse. Dette udgjør en vigtig Sportel saavel for de dømmende, som de, der skulle vaage over Dommens Fuldbyrdelse. Den, som overbevises om en Forbrydelse, betaler Dommeren, paa det han skal formilde Dommen, og Politiebetjenten, paa det han skal fritage ham for Bastonnade eller Fængselstraf. Derfor undgaaer ingen Brøde, der kan afgjøres med Mulct, Politiets Aarvaagenhed, undtagen en vis Forbrydelse mod Naturen, der er saa almindelig, at den ikke opvækker nogen Forargelse. Der er faa Herrer, endog blandt dem, der have et talrigt Harem, som ikke have deres Yndlinger, under Titel af Pager, og som de betjene sig af til deres Jntriger.
Nyeste Skilderie af Kiøbenhavn, 1824-09-14
Det er ved Hjelp af disse Yndlinger, at de Mægtige sælge deres Beskyttelse.
Nyeste Skilderie af Kiøbenhavn, 1824-09-14
Misceller.
Nyeste Skilderie af Kiøbenhavn, 1824-09-14
J Fortegnelsen paa Carl den Femtes Hof etat fandtes ogsaa to Hofnarre. Deres Rang maa ikke have været ubetydelig; det seer man af den Ære, der vistes dem efter deres Død.